“આજથી ૭૨ વર્ષ પહેલાં ૯મી ઓગષ્ટે બ્રિટીશ સલ્તનતની સામે મહાત્મા ગાંધીના નેતૃત્વ હેઠળ ભારત છોડો આંદોલનની શરૂઆત થઈ હતી. આ ૯મી ઓગષ્ટે ભારતીય જનતા પક્ષની રાષ્ટ્રીય પરિષદની દિલ્હીમાં મળેલી બેઠકમાં અમિત શાહને પાર્ટિના અધ્યક્ષ તરીકેની નિમણૂંકને સર્વાનુમતે બહાલી અપાઈ. વડાપ્રધાન નરેન્દ્ર મોદીએ લોકસભાની ચૂંટણીમાં ભાજપના કેપ્ટન તરીકે રાજનાથસિંહ અને મેન ઑફ ધ મેચનો ઇલ્કાબ આપ્યો. દેશભરમાંથી આવેલા ભાજપના નેતાઓ અને કાર્યકર્તાઓ વચ્ચે નરેન્દ્ર મોદી અને અમિત શાહની જોડી બાબતે વિવિધ રસપ્રદ વાતો સાંભળવા મળતી હતી. “